Keskustelu:Harakointi

message: Liekö uutta tutkimusta? Googlen antamat hakutulokset olivat tänne viittaavia irc-galleria &yms. -sivuja tai sitten aivan ristiriitaista tietoa sisältäviä. Joka tapauksessa löytämäni lähteet eivät olleet millään muotoa käypiä. Tietääkö joku aiheesta enemmän ja löytyisikö vaikka ihan oikea kirjaviitekin? --Eriklindroos 4. helmikuuta 2009 kello 11.50 (EET)
replies: text: Jossakin Veikko Anttosen pyhän käsitettä suomalaisessa muinaisuskossa koskeneessa kirjoituksessa on kuvattu samantapainen käytäntö karjaa laitumelle laskettaessa, mutta en muista esiintyikö siinä tuollaista sanaa. En myöskään enää muista oliko kyseessä artikkelissa viitattu Anttosen väitöskirja vai joku muu julkaisu samasta aiheesta, mutta tuosta siis ainakin voi aloittaa etsimisen.--Urjanhai 5. helmikuuta 2009 kello 18.44 (EET)
replies: text: :Uusimmassa Helsingin Yliopiston teologisen tiedekunnan aikakausilehti Kyyhkysen numerossa puhutaan myös samantyyppisestä ilmiöstä, mutta vähän eri vinkkelistä ja mitään termiä siitä ei käytetä. Harakointi-artikkeli on kirjoitettu ihan kuin olisi jostain lähteestä luettu, olisiko sitten niin että on copyvio muttei sitten ole laitettu lähdettä ettei paljastuisi? --Eriklindroos 6. helmikuuta 2009 kello 00.38 (EET)
replies: text: ::Lähteetön, mutta ei epämerkittävä. Poistan  mallineen. -- Petri Krohn 7. helmikuuta 2009 kello 14.02 (EET)
replies: text: :::Todennäköisesti kyseessä oli Matti Sarmelan Suomen Perinneatlas (1994), mutta asia täytyy tietysti vielä tarkistaa. Tuohirulla 23. huhtikuuta 2009 kello 16.47 (EEST)
eikös tämä ole ikään kuin kirjoittamatonta perinnetietoa? Kaikelle tiedolle ei ole "lähdettä" ellei merkata lähteeksi vanhaa kansaa...

text: Voi olla, mutta jonkun tosiaan pitäisi kirjoittaa se ylös ennen kuin Wikipediassa asiasta kirjoitetaan. Tieto pitää olla tarkistettavissa luotettavasta lähteestä. --Harriv 17. kesäkuuta 2010 kello 09.20 (EEST)
replies: text: :Luulen että Veikko Anttonen, kuten yllä viittaan, jo sen jo tehnyt (luultavasti pyhän käsitettä tarkastelevassa väitöskirjassaan, mikäli muistan oikein). Ilmaisun "harakointi" alkuperä kuitenkin on avoin, koska en muista siinä yhteydessä nähneeni tuota ilmaisua, vaikka itse ilmiö kuvattiinkin pääpiirteissään noin (ilman että kuitenkaan pystyisin ottamaan kantaa artikkelin yksittäisiin väitteisiin suhteessa mainittuun lähteeseen). Eli hopi hopi kirjastoon.--Urjanhai 17. kesäkuuta 2010 kello 09.57 (EEST)

message: Kirjakaupassa käydessäni satuin näkemään siellä uudehkon kirjan Suomalainen kansanusko, tekijän sukunimi Pulkkinen (löytynee näillä tiedoilla kirjastohausta) ja katsoin mitä siellä sanottiin aiheesta. Kirjassa ilmiöstä, josta artikkeli kertoo, käytettiin nimitystä "naisen väki" ja sen kansainväliseksi vastineeksi mainittiin Anasyrma. Harakointi mainittiin vain erityisyhteydessä nimityksenä tämän menettelyn soveltamiselle haluttaessa varjella lasta pahalta silmältä. Tai siis Anasyrma tai harakointihan on silloin nimitys menettelylle, kun taas naisen väki on taikavoima jonka uskottuun olemassaoloon menettely perustuu. Mutta voihan hyvin olla, että joku muu lähde on käyttänyt nimitystä harakointi laajemmassakin merkityksessä, joka tuon kirjan mukaan olisi sama kuin anasyrma. (Tämä muistinvaraisena selostuksena.)--Urjanhai (keskustelu) 29. marraskuuta 2014 kello 17.59 (EET)
Olisihan tuo löytynyt googlaamallakin. Googlaamalla löytyy myös harakointi määriteltynä tällä laajemmalla tavalla. (Miten on jäänytkin googlaamatta.)--Urjanhai (keskustelu) 29. marraskuuta 2014 kello 18.13 (EET)
Lisäsin lähteen määritelmälle ja poistin korjausmallineet. Ihme ettei tarttunut googleen viimeksi, koska lähde on ollut verkossa vuodesta 1997, mutta siinä oli ilmeisesti sanasta eri verbimuoto.--Urjanhai (keskustelu) 29. marraskuuta 2014 kello 18.21 (EET)
Aivan koko sisältö ei tullut noilla lähteistettyä, mutta artikkelien lähdeluetteloissa on lisälähteitä, samoin artikkelissa väki (mytologia) sekä lisäksi yllä mainitsemassani kirjassa parin sivun selostus. Muita: ,  (molemmat arvosteluja Satu Apon kirjasta Naisen väki.--Urjanhai (keskustelu) 29. marraskuuta 2014 kello 18.42 (EET)
thread_title: Lähde